**PREVERJANJE ZNANJA PRED OCENJEVANJEM ZNANJA IZ SLOVENŠČINE (vabilo, lirska/epska pesem, glagolski naklon)**

Spoštovani učenci,

učitelji smo za vas pripravili preverjanje znanja pred ocenjevanjem znanja o posameznih učnih sklopih, ki smo jih obravnavali v času, ko učenje poteka na daljavo. Tako se boste lahko pripravili na ocenjevanje znanja, ki ga bomo izvedli v maju.

Zdaj pa le preverite svoje znanje. **V zvezek napišite naslov** in nato počasi, vendar natančno **zapisujte odgovore na spodnja vprašanja**. Ko boste odgovorili na vsa vprašanja, svoje znanje ocenite z emotikoni , kot ste že navajeni. Pri ocenjevanju **bodite strogi, vendar pošteni.** Napačne odgovore seveda popravite. Pomembno je tudi, da znate kot pri ustnem ocenjevanju znanja brez pomoči zvezka odgovoriti na zastavljena vprašanja.

Odgovori na vprašanja v **krepkem tisku** dokazujejo minimalna znanja.

|  |  |  |
| --- | --- | --- |
| Učna vsebina | Trditev | Moja ocena |
| Vabilo | **Tekoče in primerno hitro tiho preberi vabilo v Prilogi 1.** |  |
| **Utemelji trditev, da je vabilo neumetnostno besedilo.** |  |
| **Naštej (označi) vsebinske dele vabila in odgovori na bistvena vprašanja o besedilu (Priloga 1).** |  |
| Tvori vabilo in pri tem upoštevaj značilnosti vabila (ravnatelja OŠ Trebnje povabi na gledališko predstavo vaše amaterske gledališke skupine, ostale podatke si izmisli). |  |
| **V svojem vabilu uporabi ustrezno jezikovno zvrst (knjižni/neknjižni jezik).** |  |
| **Uporabi okoliščinam ustrezen izrek oz. ustrezno besedo (vikanje/tikanje).** |  |
| **V svojem besedilu upoštevaj jezikovne in slogovne zakonitosti.** |  |
| Utemelji svoje popravke. |  |
| **Piši čitljivo.** |  |
| Lirska/epska pesem | **Preberi pesem Graščakov vrtnar in ugotovi, ali je lirska ali epska (berilo 178).** |  |
| **Obnovi vsebino pesmi v 8–10 povedih.** |  |
| **Poimenuj kraj in čas dogajanja v**  **pesmi.** |  |
| **Poimenuj glavne osebe v pesmi.** |  |
| Presodi ravnanje glavnih oseb v pesmi. |  |
| **Je pesem glede na tematiko ljubezenska, socialna ali domovinska?** |  |
| **Iz pesmi izpiši rimane pare.** |  |
| **V pesmi poišči pesniška sredstva: inverzijo, pretiravanje, ponavljanje besed,** nagovor**.** |  |
| Razloži vlogo pesniških sredstev v pesmi. |  |
| Glagolski naklon | **Razloži, kaj so glagoli.** |  |
| **Vprašaj se po glagolih v povedi.**  *Zunaj močno dežuje, zato sem odšel v hišo, kjer sem spekel kruh.* |  |
| **V povedih poišči glagole in jih podčrtaj.**  *Mojca je hotela videti mojo novo rolko.*  *Ali so že našli izgubljeno ovco?*  *Kdaj bomo lahko prišli na obisk?*  *Maja, jutri pridi že ob 8. uri.*  *Grem na krajši sprehod.* |  |
| **Podčrtanim glagolom določi oblikovne lastnosti (osebo, število, čas).** |  |
| **V povedih podčrtaj glagole in jim določi glagolski naklon (povedni, velelni oz. pogojni naklon).**  *Kupi mi nove hlače.*  *Vesna in Primož sta odšla na počitnice.*  *O tem bi raje molčal.*  *Moja teta vsak dan speče pecivo.*  *Rože zalij enkrat na teden.* |  |
| **Povedi zapiši še v pogojnem in velelnem naklonu.**  *Na travniku sem nabirala cvetlice.*  *Šla bova na razstavo kruha.*  *Marko je vrgel žogo v koš.* |  |
| Določi oblikoslovne lastnosti (osebo, število, čas, naklon) glagolom v velelniku oz. pogojniku.  *Mama,* ***speci*** *takšno pecivo kot zadnjič.*  *Z vami* ***bi šli*** *tudi mi.* |  |
| Tvori velelnik iz povednika oz. pogojnika.   |  |  | | --- | --- | | Glagol v povedniku oz. pogojniku | Velelnik (ohrani osebo in število) | | *bi pazil* |  | | *greva* |  | | *vrgli smo* |  | | *sta tekla* |  | |  |
| Odpravi napake v rabi velelnika.  *Hitreje teči!*  *Toplo se obleči!*  *Objami me!*  *Vzami kos kruha!* |  |

Priloga 1

**Preberi besedilo.**

Učenci 7. razreda OŠ Trebnje

Kidričeva ulica 11

8210 Trebnje Trebnje, 4. 5. 2020

Spoštovana ga. Bina Štampe Žmavc!

Učenci smo v učenju na daljavo spoznali vašo pesem Svetovja, ki jo imamo v berilu za 7. razred. Ob tem smo se seznanili z vašim pesniškim, gledališkim in proznim ustvarjanjem.

V času, ko smo doma, smo štirje sedmošolci prišli na idejo, da ustvarimo in izdamo svojo pesniško zbirko. Pesništvo nam je bilo že prej blizu, vsak od nas ima že od prej svoje zapise pesmi. Nastalo je dvajset pesmi, ki smo jih združili v zbirko Prve sanje. Dve sošolki, ki odlično rišeta, sta dodali nekaj svojih ilustracij, računalničar pa nam je pomagal pri oblikovanju. Pričakujemo, da se bomo v jeseni vrnili v šolo, in želimo 1. septembra 2020 ob 10. uri v telovadnici OŠ Trebnje svoj projekt predstaviti še ostalim učencem.

Ker ste bili prav vi in vaše duhovite in neposredne pesmi izziv za naše ustvarjanje, vas vabimo na našo predstavitev.

Lepo vas pozdravljamo!

avtorji Prvih sanj in mentorica Ivanka Višček

**Odgovori na vprašanja.**

**Kako bi besedilo poimenoval?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Po kateri besedi iz besedila to veš?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kdo je naslovnik?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ali je besedilo uradno ali neuradno? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kdaj in kje želijo učenci predstaviti svojo pesniško zbirko?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_